da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da da en da da en da en en en en da da da en da da sv da en tr da da da da da da da et da da da fr da da ro en en de da da da da da da da da da da da da da da da da da en en da da da da da en da da da da da da en da da da da da da da da da en nb da de da da nl da da it da da da da da nb da da da da da sv sv it de et es en da da da da sv pl en da en fa da da da en en en da en da en es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Apomorfin "PharmSwed"? - Find information på Medicin.dk
Apomorfin "PharmSwed" bruges til behandling af
Apomorfin "PharmSwed"  er et middel mod Parkinsons sygdom.
Apomorfin "PharmSwed" anvendes ved Parkinsons sygdom. Midlet anvendes mod muskelsymptomer efter længerevarende behandling med levodopa (et andet middel mod Parkinsons sygdom).
Findes som injektions- og infusionsvæske, der indsprøjtes under huden.
Begyndelsesdosis. Sædvanligvis 1 mg. Dosis øges trinvis med mindst 40 minutters mellemrum, indtil tilfredsstillende virkning er opnået.
Vedligeholdelsesdosis. Dosis gives som 1-12 daglige indsprøjtninger, højst 10 mg pr. enkeltdosis og højst 100 mg pr. døgn.
Dosis kan evt. gives som kontinuerlig indgift ved hjælp af bærbar elektronisk pumpe.
Du vil inden behandlingsstart få et andet lægemiddel (domperidon) i mindst 2 døgn, som reducerer kvalmen ved Apomorfin Pharmswed.
Må ikke anvendes til børn og unge under 18 år.
Flere end 10 ud af 100 personer får bivirkningen.
Reaktioner og ubehag på indstiksstedet, Små knuder i huden på indstiksstedet***.
Blodmangel, Øget tendens til blødning pga. fald i antallet af blodplader.
Pludselig søvnanfald, Ufrivillige rykkende bevægelser.
Blodtryksfald når man rejser sig.
Højst 1 ud af 1.000 personer får bivirkningen.
Aggressivitet*, Dopaminafhængighed**, Impulskontrolforstyrrelser*, Uro og rastløshed*.
Besvimelsesanfald, Væskeophobning i fx arme og ben.
* Patienter med Parkinsons sygdom, der behandles med midler, der øger dopamins virkning i hjernen (dopaminagonister), har vist tegn på spillelidenskab og øget sexlyst, især ved høje doser. Disse bivirkninger forsvinder, når man mindsker dosis eller stopper behandlingen med lægemidlet.
** Parkinsonmedicin kan en sjælden gang være vanedannende, dvs. der kan opstå trang til at tage mere medicin end ordineret.
*** Små knuder i huden på indstiksstedet kan evt. behandles med ultralyd eller massage.
Læs generelt om bivirkninger
Bør ikke anvendes ved demens og alvorlige psykiske sygdomme, fx depression og psykoser.
Midlet bør desuden ikke anvendes ved allergi over for morfin og morfinlignende midler.
Må ikke bruges sammen med ondansetron (middel mod kvalme).
Midlet skal anvendes med forsigtighed, hvis du har hæmmet vejrtrækning eller udtalt blodtryksfald, især når du rejser dig hurtigt op, ved lunge- eller hjerte-kar-sygdomme samt ved stofskiftesygdomme og sygdomme i blodet.
Søvnanfald uden forudgående varsel kan forekomme i løbet af dagen.
Hvis du får hjertesymptomer (som fx hjertebanken, utilpashed eller besvimelsesanfald), eller hvis du får problemer med maven (fx kvalme og opkastninger, betændelse i mave og tarm eller begynder at tage vanddrivende midler) skal du kontakte lægen, da det kan have indflydelse på, om du skal fortsætte behandlingen med Apomorfin Pharmswed.
Må ikke anvendes ved dårligt fungerende lever.
Brug af anden medicin
Det er vigtigt at informere lægen om alle de lægemidler, du tager.
Apomorfin "PharmSwed" forstærker virkningen af midler mod forhøjet blodtryk.
Midler mod psykoser og visse midler mod skizofreni nedsætter virkningen af Apomorfin "PharmSwed".
Må ikke bruges samtidig med midler, der kan medføre forlænget QT-interval - en særlig form for rytmeforstyrrelser i hjertet. Det gælder bl.a. visse midler mod hjerterytmeforstyrrelser, visse midler mod psykoser samt flere antibiotika og antidepressiva.
Må ikke bruges sammen med ondansetron (middel mod kvalme), da det kan medføre risiko for lavt blodtryk og bevidsthedstab.
Bør ikke anvendes pga. manglende viden. Denne tekst afviger fra firmaets godkendte produktinformation (produktresumé).
Læs mere om gravide og medicin
Bør ikke anvendes pga. manglende viden.
Læs mere om ammende og medicin
Forsigtighed tilrådes ved bilkørsel og maskinbetjening.
Læs mere om trafik og medicin
Må ikke tappes. Donor skal sandsynligvis udmeldes af donorkorpset.
Læs mere om bloddonorer og medicin
Indsprøjtning af mere end 100 ml infusionsvæske i en blodåre i løbet af 12 timer er forbudt med undtagelse af lovligt modtaget behandling i forbindelse med hospitalsophold eller lægeundersøgelser.
Læs mere om doping
Virker ved at påvirke balancen mellem forskellige signalstoffer i hjernen, bl.a. dopamin og acetylkolin.
Midlet øger dopamins virkning, så muskelstivhed og rysten mindskes.
Halveringstiden i blodet (T½) er ca. 30 minutter.
Må ikke opbevares over 25º.
Infusionsvæske, opløsning. 1 ml indeholder 5 mg apomorphinhydrochlorid.
Pakninger, priser, tilskud og udlevering
infusionsvæske, opløsning 5 mg/ml
5 x 20 ml
Læs mere om tilskud
Læs mere om udlevering
Information til sundhedsfaglige om
18.01.2021. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø